paragraph_text: Windows Vista je linija grafičkih operativnih sustava napravljenih za PC, uključujući obiteljske (kućne), poslovne verzije, Tablet PC verzije, i verzije za Media Center računala. Prije Vistine najave 22. srpnja 2005., Windows Vista je bila poznata pod svojim kodnim imenom "Longhorn". Izrada je završena 8. studenog 2006.; sljedeća tri mjeseca isporučivana je proizvođačima hardvera i softvera, poslovnim korisnicima i prodajnim kanalima. 30. siječnja 2007. izdana je svim običnim korisnicima i omogućeno je kupovanje Viste preko Microsoftove web-stranice. Izrada Windows Viste odužila se na više od pet godina poslije izdavanja njegovog prethodnika, Windows XP-a, te je upravo tih pet godina postalo najduže razdoblje između dvije verzije Windowsa.